Õlles hautatud hapukapsad on ääretult maitsev ja palju tervislikum alternatiiv Eesti traditsioonilistele hapukapsastele.  Maitset jagub roale enam kui küll, julgemad lisavad lõpus kuuma vürtsidega.    Jagub kümnele/kaheksale:  - 1 kg mahedamat hapukapsast (minu lemmikuks on Uus-Kongo talu kapsas)  - 1 liiter porterit  - 1 spl võid  - 2 spl fariinisuhkrut  - 5 spl õunapüreed  - 1 tl kaneeli  - 1 tl jahvatatud ingverit.    Sega pannil või, suhkur, õunapüree ja õlu. Lisa kapsad, sega läbi ja hauta kaane all aegajalt segades tunni jagu. Eemalda kaas, tõsta kuumust ja prae kapsaid pidevalt segades, kuni vedelik on aurustunud.* Soovi korral lisa maitseks 1 tl kaneeli ja jahvatatud ingverit. Sega läbi ja serveeri.**    * Sedasi valmib täidis pirukate jaoks.  ** Võib ka päeva varem valmis teha, kapsas muutub uuesti läbikuumutades ainult paremaks.